शिवगंगा का हलमा : हजारों ग्रामीण निकले शहर की सड़क पर
आज नजर आएगा ऐतिहासिक नजारा
हलमा कार्यक्रम के तहत रविवार को हाथीपावा की पहाड़ी पर श्रमदान का ऐतिहासिक नजारा दिखाई देगा। हजारों ग्रामीण प्यासी धरती की प्यास बुझाने के लिए एक साथ श्रमदान कर जल संरचनाओं को निर्माण करेंगे। कार्यक्रम में उन्नत भारत अभियान के राष्ट्रीय संयोजक प्रो. राजेंद्र प्रसाद, महाराष्ट्र की संपूर्ण बाम्बू केंद्र संस्था के संचालक सुनिल देशपांडे, योजक संस्था के संस्थापक डॉ. गजानंद डांगे, मेजर अनुराधा जैन, विनीता सोनी, महाराष्ट्र के कनेरी मठ के श्री काडसिद्धेश्वर स्वामीजी विशेष रूप से मौजूद रहेंगे। इसके अलावा आईआईटी, नीटी, टाटा इंस्टीट्यूट ऑफ सोशल सांस मुंबई के छात्र भी यहां आएंगे।
झाबुआ . कांधे पर गैंती, सिर पर तगारी और दिल में जल संरक्षण का जज्बा लिए हजारों शिव साधक शनिवार को शहर की गलियों से गुजरे। उन्होंने शहरवासियों को पानी की एक-एक बूंद को बचाने का संदेश देने के साथ मंगलवार को हाथीपावा की पहाड़ी पर जल संरचनाओं के निर्माण अभियान में सहभागिता का न्योता दिया। जल संरक्षण के महाभियान हलमा कार्यक्रम के तहत सोमवार शाम करीब 5 बजे कॉलेज मैदान से गैंती यात्रा निकाली गई। इसमें शामिल पुुरुष गैंती उठाए चल रहे थे तो महिलाओं के सिर पर तगारी थी। ढोल-मांदल की थाप और आदिवासी भजनों की स्वर लहरियां माहौल में उत्साह घोल रही थी। यात्रा की भव्यता का अंदाजा इस बात से ही लग रहा था कि इसका एक सिरा राजबाड़ा चौक पर था तो दूसरा छोर शुरुआती स्थल पर। यात्रा नगर के मुख्य मार्गों से होती हुई पुन: अपने शुरुआती स्थल पर समाप्त हुई।
hin_Deva awa_Deva hin_Deva hin_Deva